text: Politigården i Esbjerg skal renoveres
  03 november 2011 kl. 15.44
  Politigården i Esbjerg skal renoveres. Det er med i regeringens forslag til finanslov.
  Forholdene indenfor på politigården har længe været utidssvarende med bl.a. uhumske omklædningsrum og garderober for betjentene.
  Men den nye finanslov tilgodeser nu politigården.
  Renoveringen betyder også, at de cirka 400 ansatte i Esbjerg bliver samlet i samme bygning.
  Politigården er de seneste år blevet renoveret udvendig for 13 millioner kroner.
  - Arbejdet går i gang så hurtig som muligt, når finanslovsforhandlingerne er færdige, siger justitsminister Morten Bødskov (Soc.dem.) til TV SYD.
  